Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan täna õpetust jüngerdava evangelismi teemal.
Meil on terve samanimeline jüngerluskursus,
mis kätkeb endas 48 õppetundi.
Mu sõber Don,
kes on osalenud mu teenistuses sisuliselt algusest peale,
kes oli mu pulmas isameheks
ja kellega oleme aastakümneid teinud koos jumalariigi tööd -
me töötasime selle materjali välja,
et aidata inimesel läbida kristluse põhialused.
Seal on 48 õppetundi,
kus esimesed algavad kõige lihtsamatest asjadest
nagu pääste, Püha Vaimuga ristimine,
hea käekäik, õigsus, kes sa oled Kristuses jne.
Seal on ka juttu tervenemisest ning paljust muust.
Viimased 16 õppetundi puudutavad küpsust
ja seda, et peame jagama oma usku ka teiste inimestega.
Nii et tegu on kui ringiga.
Sa alustad algupunktist, läbides kõige esmased tõed
ja kõige fundementaalsemad asjad, mis on sulle abiks,
jõudes seejärel punkti, kus sinust saab jüngerdaja.
Me lõime selle kursuse vähemalt 15 aastat tagasi.
See oli kunagi palju mahukam, aga me lühendasime seda veidi,
et seda saaks kasutada ka vanglates ja mujal.
Võimalik, et sajad tuhanded inimesed on läbinud selle kursuse
ja see on muutnud ning muutmas inimeste elusid.
See on ka peamine põhjus, miks üldse oma piiblikooli peame.
Jumal andis mulle piiblikooli alustamiseks
kirjakoha 2. Timoteose 2. peatükist,
kus Paulus rääkis oma usupojaga ehk jüngriga,
öeldes: "Sina siis, mu poeg,
saa vägevaks armus, mis on Kristuses Jeesuses!
Ja mida sa minult oled kuulnud paljude tunnistajate kuuldes,
see anna ustavate inimeste hoolde,
kes edaspidi sobivad õpetama ka teisi."
Teate, millest see räägib?
Jüngerdamisest.
Paulus ütleb siin, et tuleb teha jüngreid -
valida inimesed, kellele neid tõdesid edasi anda
ja kes omakorda läheks välja ning paljundaks oma usku.
Viis, kuidas koguduse elu on seatud...
Jah, on ka erandeid, mis toimivad hästi,
aga tervikuna on koguduse elu seatud nii,
et pastor on see, kes peaks tooma karja uusi "lambaid".
Tema on see, kes peaks kuulutama evangeelseid jutlusi
ja kellele makstakse selle eest, et juhtida inimesi Jumala juurde.
Kuid see on ülimalt ebaefektiivne viis paljundada ennast vaimses mõttes.
Kui karjane peaks paljundama kogu karja,
ei toimiks see iial.
Karjane on see, kes karjatseb karja
ja kari on see, kes paljuneb, saades endale nö tallesid.
See on see, kuidas asi looduses toimub.
Efeslaste 4. peatükis on üks kirjakoht,
millest enamus kristlasi on mööda vaadanud,
kuid on enam kui selge, et nii peaks olema.
Efeslastele 4:11 on juttu Kristuse ihust ja siin ütleb nii:
"Tema on see, kes on pannud mõned apostleiks ja mõned prohveteiks
ja mõned evangelistideks, mõned karjaseiks ja õpetajaiks,
et pühi inimesi valmistada abistamistööle
Kristuse ihu ülesehitamiseks."
Jeesus andis need annid kogudusele, et valmistada ette usklikke,
et nemad läheks ja teeks jumalariigi tööd.
Üks asi, mis on mu meelest olnud täiesti hävitav Kristuse Ihule,
on see, et meil on kogudustes vaimulikud ja ilmikud.
Vaimulikud ehk nö professionaalsed kristlased
ja siis need, kes on vaid nime poolest kristlased,
kuid kes vaimses mõttes ei paljune ega juhi kedagi Jumala juurde.
Nad ei suuda isegi paluda kellegi eest,
et näha kedagi vabanemas, tervenemas ja edukas olemas.
Sõltume selle kõige osas vaid ametlikest vaimulikest.
Ei! Vaimulikud ehk viie teenistusanni esindajad -
apostlid, prohvetid, evangelistid, pastorid ja õpetajad
peavad valmistama ette usklikke, et need läheks ja teeks neid asju.
Mulle pakub praeguses eluhetkes tohutut rahuldust,
et teeme Charise Piiblikooli kaudu sadade ja tuhandete kaupa jüngreid.
Kuulen pidevalt uudiseid imelistest asjadest, mis on juhtunud.
Tean hetkel kindlalt kahte me Charise piiblikoolide direktorit,
kuigi neid võib olla ka 3-4,
kes on näinud inimesi tõusmas surnuist üles
just seal, kus nad on tegutsenud.
Oleme kuulnud tunnistusi kõikvõimalikest imedest
ja muudetud eludest.
Abielud on saanud taastatud ja inimesed muudetud.
Kuid see kõik ei sünni vaid minu kaudu.
Jah, mina olen ehk külvanud seemne kellessegi
ja aidanud neil teha jüngreid,
kuid see on Jumala töö läbi nende inimeste
ja läbi tõdede, mille nad on omandanud.
Olen täiega elevil sellest.
Olen elevil sellest,
kui keegi mu jüngritest näeb kedagi tervenemas,
vabaks saamas ja leidmas suhte Jumalaga.
Minu jaoks on see palju rõõmustavam
näha seda sündimas nende ja mitte minu kaudu.
Sest mind on vaid üks
ja ma jõuan vaid piiratud arvu inimesteni.
Kuid juurutades neid tõdesid teistesse,
saavad nad minna paikadesse ja puudutada inimesi,
kes ei tea minust mitte midagi.
Meil kulub teletööle üle miljoni dollari kuus,
kuid me jõuame selle saatega ka pooleni kogu maailma rahvastikust.
Samas on miljardeid inimesi, kes ei kuule minust kunagi
ja kelleni mina ei jõuaks kunagi.
Küll aga lähevad me jüngrid erinevatesse paikadesse
ja puudutavad seal inimeste elusid.
Inimeste, kes ei tea minust mitte midagi.
Üks me piiblikooli lõpetanu töötab ühe teenistuse juures,
mille nime ma kahjuks ei mäleta.
Lugesin alles hiljaaegu ta uudiskirja
ja ta on ikka käinud kõikvõimalikes kohtades.
Ta käis paikades, kus 50'ndatel tapeti Jim Elliot,
kui keegi veel mäletab seda misjonäri Ecuadoris.
See tüdruk käis ka kõigis neis paigus ja kuulutas evangeeliumi.
Ta käib paikades, kuhu mina elu sees ei sattu.
Mu meelest on see täiega vinge!
Mulle meeldib see, sest selleks on Jumal meid kutsunud.
Need teenistusannid, mille kohaselt ma olen õpetaja,
on antud selleks,
et valmistada usklikke ette tegema jumalariigitööd
ja ehitada üles Kristuse Ihu.
Efeslaste 4:16 aga on öeldud:
"Temas on kogu ihu liidetud kokku ja hoitakse koos
kõigi üksteist toetavate liikmete abil, nii nagu on iga üksikliikme ülesanne.
Sel viisil saab ihu kasvujõu iseenese ülesehitamiseks armastuses"
Siin on öeldud, et iga ihuliige peaks midagi tegema.
Meil aga on kogudustes vaid üks inimene,
kes otsib sisuliselt üksi Jumala palet, kuulutab evangeeliumi
ja püüab muuta inimeste elusid.
Kõik teised aga maksavad talle selle eest,
et aidata tal seda teha.
Samas kui see vaimulik peaks hoopis tegema jüngreid,
et kogudus läheks välja ja teeks kõiki neid asju.
Ma ei tea, paljud teist on kuulnud Mel Tari'st,
aga 60'-70'ndatel,
mil ma alles hakkasin Jumalat tõsiselt võtma,
oli Mel Tari eeldavasti
üks tuntumaid nimesid kogu kristlaskonna seas.
Ta on pärit Indoneesiast,
kus toimus võimas Jumala Vaimu väljavalamine.
Ta on selle kohta isegi raamatu kirjutanud,
kus ta räägib surnute ellu ärkamisest
ja isegi inimeste vee peal käimisest.
Kõikvõimalikud imed, millest Piibel räägib,
sündisid 60'ndatel Indoneesias.
Olen kuulnud Mel Tarit kõnelemas
ja me isegi teenisime kord koos ühel teenistusel.
Ta avaldas mulle väga sügavat mõju.
Kuid siis ma ei kuulnud temast enam vähemalt 10 aastat,
kuniks ta tuli ühele teenistusele, kus ma ka osalesin.
Ta hakkas kõnelema ja ma olin põnevil kuulma,
kas nende ärkamine jätkub
või on see vaibunud
nagu enamus Jumala liikumistega juhtub.
Ta rääkis imedest, mida nad kord koguduses nägid
ja prohveteeringutest, tunnetusesõnadest ja paljust muust,
öeldes: "Täna aga näeme vaevu mõnda imet koguduses sündimas."
Tundsin tohutut kurbust ja valu, mõeldes, kui kahju,
et selline võimas Püha Vaimu väljavalamine
lihtsalt lakkas toimimast.
Kuid siis ta jätkas ja ütles:
"Me näeme rohkem imesid kui eales varem,
aga need ei sünni enam koguduses,
sest kogu me koguduse rahvas on juba vabaks saanud.
Küll aga käivad nad väljas oma kogukondades
ja näevad seal surnuid ellu ärkamas,
pimedaid saamas nägijaiks
ja inimesi saamas päästetud ning ristitud Püha Vaimuga."
Nad nägid rohkem kui eales varem,
aga mitte enam koguduses, vaid oma kogukondades.
Usun, et nii see peabki olema.
Kui me hakkaks oma kogudustes tegema kohe praegu jüngreid,
näeksime oma kogudustes ka suuri imesid,
sest enamus me koguduseliikmeid on nii seotud ja ahelais,
et nad ei ela võidus.
Nii näeksime teatud aja võimsaid Jumala väe ilminguid
omaenda koguduses.
Kui aga tõesti teeksime jüngreid,
kaasaksime me ka need, kes juba elavad võidus
ja siis me läheks välja ning puudutaks teiste elusid.
Ja kui väljaspool kogudust olevad kogevad Jumala puudutust ja muutust,
siis me toome nad koguduse rüppe, et hakata neid jüngerdama.
Kogudus ei ole koht vastpöördunute tekitamiseks.
Tean, et see võib solvata, šokeerida või üllatada osasid teist,
aga kogudus on usklike kogunemispaik,
kus me saame kasvada ja küpseda, muutudes jüngriteks.
Vastupöördunud peaks tekkima te tööpaikades, pere ringis,
naabritega suheldes, koeraga jalutades, toidupoes.
Kus iganes sa ka liigud,
seal peaks inimesed saama vabaks, päästetud
ja ristitud Püha Vaimuga.
Ja kui nad on kogenud seda puudutust,
siis peale seda me toome nad kogudusse jüngerdamisele.
Üks põhjus aga, miks see ei toimi,
on see, et usk tuleb kuuldust ja kuuldu Jumala Sõnast. (Ro.10:17)
See aga pole olnud enamus koguduste fookuses
ja nad pole teinud jüngreid.
Enamus kogudusi keskendub sellele, et inimesed pöörduksid Jumala poole,
kuid see on ülimalt ebaefektiivne viis.
Enamus usklikke ei käi koguduses.
Nendeni peab jõudma tööpaikades ja igapäevaelu keskel.
Jüngrid peavad sattuma nende teele.
Meie aga ootame, et nad tuleks meie juurde kirikusse
ja saaks päästetud.
Osa inimesi saab ka ja tänu Jumalale nende eest!
Kuid see pole see, mida Jumala Sõna õpetab.
Need teenistusannid on antud usklike jüngerdamiseks,
et nemad läheks välja.
Olen enam kui kindel,
et see tooks kaasa ka väe ja võidu te ellu,
mõjutades inimesi, kus iganes te ka ei käiks,
nii et nad saavad päästetud.
Ma elan väga väikeses linnakeses, kus on kokku 4-5 maja.
Ümbritsevates mägedes-metsades elab ehk 100-200 inimest,
aga me linnakeses on vaid mõni hoone
ja ühes neist müüakse loomasööta.
Keegi saatis mulle E-kirja, et ta oli käinud seal poes,
kui ma olin ka seal olnud.
Müüja olla küsinud mu käest, kuidas mul läheb
ja ma olla vastanud, et olen õnnistatud.
Mispeale leti taga olev müüja ütles, et ta elab Jumala ülima soosingu all.
Nii jagasime me vastastikku Jumala headusest.
Peale mu lahkumist küsis mulle kirja saatnu müüja käest:
"Mida see tähendab olla õnnistatud ja elada Jumala soosingu all?",
mispeale nad said tunnistada talle.
See inimene sai päästetud ja pöördus Jumala poole.
Kuid ta saatis mulle ka kirja,
öeldes, et on külastanud mu kodulehte,
saanud jüngerdatud ja kogenud Jumalaga erinevaid asju.
Jumal puudutas teda loomasööda poes!
Kui ta ostis hobustele sööta.
See on see, kuidas inimesed peaks saama päästetud
ja kogema Jumala puudutust.
Meie aga ei käitu väljaspool kogudust üldse kui kristlased.
Inimesed, kellega kohtume postkontoris, tööl või poodi minnes,
peaksid kuulma-nägema üht tunnistust,
aga meil pole just palju jüngreid, kes neile tunnistaks.
Kuid see pole see, kuidas Jumal on seda näinud.
Jumal on kutsunud meid tegema jüngreid.
On see alles võimas!
Las ma jagada teiega Johannese 3:16 kirjakohta,
mis on ühtpidi kuulus ja millest paljud ei tea midagi.
Johannese 3:16:
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Nagu öeldud - paljud võivad seda salmi tsiteerida,
samas omamata aimugi selle tähendusest.
Las ma võtta selle osadeks lahti
ja tuua esile, mida see salm ei ütle.
See ei ütle, et Jeesus suri su pattude eest,
et sa ei peaks minema põrgusse.
Ometi just nii seda tõlgendatakse ja sellest jutlustatakse.
Kuid see on valetõlgendus Jeesuse poolt öeldust.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks..." Siin on juttu põrgust.
"...vaid et tal oleks igavene elu."
Ma võiks sel teemal lausa nädala või paar rääkida,
sest see on nii oluline.
Muide, kui telliksid endale selle jüngerdava evangelismi kursuse,
siis selle kõige esimene õppetund puudutab igavest elu.
See on see, millest ma siin õpetan.
Usun, et see on üks fundamentaalsemaid asju,
mida õppida.
Jeesus ei surnud su pattude eest selleks, et säästa sind põrgust.
Punkt.
On inimesi, kes on selle väite peale lahkunud me piiblikoolist
või kes ei vaata enam mu saateid selle pärast.
Sest nad keelduvad kuulamast.
Kuid ma tahan šokeerida teid nägema,
mida Jeesus siin tegelikult ütleb.
Ma ei ütle, et Jeesus ei surnud selleks,
et andestada me patud.
Ma ei ütle ka, et kui Jeesuse vastu võtad,
lähed siiski põrgu ja mitte taevasse.
Ei! Ma usun igati, mida Ta ütleb,
kuid kõik need asjad pole Ta surma peamine põhjus.
Ehk teisisõnu -
kui Jeesus oleks saanud anda sulle igavese elu
ilma su patte andestamata,
siis Ta oleks seda ka teinud.
Küsimus ei ole pattude andestuses, vaid igaveses elus.
Kuna aga me patud on lahutanud meid Jumalast,
tuli nende eest maksta ka lepitushinda.
Nii et jah - Jeesus suri me pattude eest
ja kui sa Ta oma Issandana vastu võtad,
saad sa ka oma patud andeks.
Olen enam kui nõus sellega.
Küll aga pole ma nõus sellega,
et sellest on tehtud ainus päästmise tuum.
Sinu pattude andestamine ei ole pääste eesmärk.
Ka pole pääste eesmärk säästa sind hukka ehk põrgusse minemast.
Pääste eesmärk on igavene elu. See on see, mida see salm ütleb.
Inimesed arvavad,
et igavene elu tähendab vaid taevasse minekut ja igavikku.
Ei tähenda.
Sest Johannese 3:36 on öeldud:
"Kes usub Pojasse, sellel on igavene elu."
Tegu pole millegagi, millest peale surma taevas osa saad
või mida kogeda alles igavikus.
Sa võid juba omada igavest elu.
Johannese evangeeliumis on 2-3 kohta, kus Jeesus ütleb:
"Kes usub minusse, sellel on igavene elu."
Ta kordab seda mitmeid kordi.
Igavene elu ei tähenda vaid igavesti elamist taevas.
Igavene elu on miski, mida ma oman juba praegu.
See pole miski, mille ma kunagi saan, aga mille ma olen juba saanud.
Enamus inimesi seostab igavest elu igaviku teemadega
ega näe, et see on miski, mis on nende jaoks juba praegu.
Kuid me võime kogeda seda juba praegu.
Seega, Jeesus ei tulnud maa peale selleks, et andestada sulle su patud,
vaid selleks, et kinkida sulle igavene elu.
Selleks aga, et saaksid kogeda seda igavest elu,
pead sa ka saama oma patud andeks.
Oma pattude andeks saamine on ülimalt oluline!
Jeesus suri selle eest.
Aga mis eesmärgil?
Et pääseksid taevasse?
Ei! Vaid et sul võiks olla igavene elu.
Mida aga igavene elu endast kujutab?
Las ma lugeda teile selle definitsiooni Johannese 17. peatükist.
Jeesus palvetas siin vaid öö enne oma ristilöömist,
öeldes Johannese 17:2 oma Isale:
"Nagu sina oled talle (Jeesusele) andnud meelevalla kõigi olendite üle,
et ta annaks igavese elu igaühele, keda sina talle oled andnud."
Ja siis salm 3.
See on otsekui sõnaraamatu definitsioon sellele,
mis on igavene elu.
Jeesus annab siin ise igavese elu definitsiooni:
"Aga igavene elu on see,
et nad tunneksid sind, ainsat tõelist Jumalat,
ja Jeesust Kristust, kelle sina oled läkitanud."
Jumala tundmine on igavene elu.
Tean, et osa inimesi on pettunud sellest.
Te arvasite, et igavene elu tähendab igavest elu taevas
keset kõike sealset au ja hiilgust,
kus pole enam mingit valu ega kurbust.
Ja nüüd korraga tuleb välja,
et see tähendab vaid Jumala tundmist?
See tähendab siiski rohkem,
kui vaid intellektuaalset teadmist-tundmist.
Evangeeliumites on öeldud,
et Maarja jäi lapseootele enne, kui Joosep teda "teadis".
See sama sõna.
Kuid Piibel ei kasuta sõna teadmine või tundmine
vaid intellektuaalses kontekstis.
Ingliskeelses Piiblis on 1. Moosese 4:1 öeldud,
et Aadam "tundis" oma naist ja too jäi lapseootele.
Jutt käib kõige intiimsemast, füüsilisest suhtest,
mida sa kellegagi omada võiks.
Seksuaalsuhtest.
Nii et kui Johannese 17:3 ütleb, et igavene elu on Jumala tundmine
ja Jeesuse tundmine, kelle Jumal on läkitanud,
siis see räägib väga lähedasest suhtest Jumalaga.
See on enamat,
kui vaid paluda üks palve ja saada oma patud andeks,
vireledes aga kogu oma ülejäänud elu,
olles pettunud, masendunud, haige, vaene ja õnnetu.
Kuid sa hoiad siiski Jumalast kinni,
uskudes, et pääsed peale surma taevasse
ja selle nimel on kõik see higi ja pisarad seda väärt.
See aga pole igavene elu, sest sa ei tunne tegelikult Jumalat.
Sest kui tunneksid Jumalat väga sügaval ja lähedasel moel,
kogeksid enneolematut rõõmu ja au.
See muudaks su elu.
See muudaks kõik selle, mille järele oled püüelnud -
raha, kuulsus jne. -
need kõik kahvatuks Jumala tundmise kõrval.
Jeesuse poolt defineeritud igavene elu
tähendab Jumala tundmist väga isiklikul ja lähedasel moel.
Vaata nüüd Johannese 3:16 sellest vaatenurgast.
Kui keegi palub, et Jumal andestaks ta patu,
et ta ei läheks hukka,
aga ta ei saaks kunagi osa
igavesest elust ehk lähedasest suhtest Jumalaga,
mis on kogu pääste eesmärk juba siinseks maiseks eluks.
Kui inimene ei koge seda, jääb ta ka tõelisest päästest ilma.
Jah, ta võib küll oma patud andeks saada
ja ta võib surres isegi taevasse ning mitte põrgu jõuda,
aga nad ei saa siiski osa pääste tõelisest tähendusest.
Tean, et see on julge väljaütlemine.
Kui aga mõistaksid ja rakendaksid kõike just kuuldut
ilma ühegi eelarvamuse või hinnanguta,
siis julgen väita, et suurem enamus - 60-80% kristlastest,
ei oma lähedast suhet Jumalaga.
Ja seetõttu pole neil ka päriselt seda igavest elu.
Nad ei mõista pääste tõelist olemust.
Teate miks?
Sest keegi pole neid kunagi jüngerdanud.
Tavakristlane ei koge siin maises elus lähedast suhet Jumalaga,
sest see on otsekui taeva jaoks broneeritud.
Nad on lihtsalt päästetud ja omadega kuskil kinni,
igatsedes igaviku järele ja lauldes:
"On see alles päev, kui jõuame kord taevasse!"
Pole kahtlustki, et see saab olema imeline päev,
aga see pole vaid kauge unistus.
Sa võid omada erakordset elu juba siin maa peal,
kui koged igavest elu ja oled tõeline jünger.
Võiksid kogeda enneolematut rõõmu nagu 1. Peetruse 1:8 ütleb.
See kõik on kättesaadav juba selles elus.
Aga see kõik on jüngerdamise ja jüngriks saamise tulemus.
Ainult pöördunud ei koge seda rõõmu.
Kui kurb see ka poleks,
tegutseb tänapäeva kogudus vaid vastpöördunute saamise nimel,
selle asemel, et teha jüngreid nagu Jeesus meid käskis.
Tänu sellele on meil palju inimesi,
kes ei koge oma elus päästest lähtuvat rõõmu ja õnnistusi
ja kes on kohutavad tunnistajad.
Keegi ei taha olla nende sarnane.
Nad küsivad inimestelt morni näoga: "Kas te ei taha olla nagu mina?"
Inimesed ütlevad: "Ei! Mul endalgi piisavalt muresid.
Ma ei taha olla sinusugune!"
Armsad, Jumalal on nii palju enamat me jaoks.
Ta tahab, et kasvaksime ja oleksime jüngrid.
Kui seda teeksime, ei muudaks see vaid meid endid,
aga kogu Kristuse Ihu.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Esimene CD kogu seeriast on "Vajadus jüngerluse järele"
Täpsem tellimisinfo ekraanil.
Kogu kursus on tellitav ka paketina,
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku
või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Kui Jumal paluks sul... 1. Jätta oma mugav elu
2. Kolida ühte maailma kõige vägivaldsemasse piirkonda
3) Olla elavaks eeskujuks Tema armastusest ja armust,
kas vastaksid "JAH"?
Saage tuttavaks maailmamuutja Dennis Stauffer'iga,
kes lõpetas Charise Piiblikooli 2006. a.
Dennis vastas Jumala kutsele ja käis läbi Charise Piiblikooli,
kolides seejärel ühte Guatemala piirkonda,
kuhu isegi politsei ei julgenud minna.
Kõik see, mida Dennis õppis ja omandas 3 aastaga piiblikoolis,
on sõna otseses mõttes muutnud selle Guatemala piirkonna.
Inimeste elud on muutunud,
kuritegevus ja vägivald on vähenenud
ja politsei on naasenud sinna piirkonda.
Charise Piiblikooli lõpetaja Dennis Stauffer
muudab Guatemalas elusid.
Muuda sinagi oma elu ja maailma,
külastades täpsema info saamiseks ekraanil nähtavat kodulehte.
Saa teada, kuidas sinustki võib saada maailmamuutja!
Charise Piiblikool ja Andrew Wommacki Teenistus
Tõlge: Anne-Ly Raukas